ਗਿਰਗਿਟ (ਨਿੱਕੀ ਕਹਾਣੀ)
"ਗਿਰਗਿਟ" (ਰੂਸੀ: Хамелеон)  ਐਂਤਨ ਚੈਖਵ ਦੀ ਇੱਕ ਨਿੱਕੀ ਕਹਾਣੀ ਹੈ। ਇਹ ਮੂਲ ਤੌਰ 'ਤੇ  ਓਸਕੋਲਕੀ  ਮੈਗਜ਼ੀਨ ਦੇ 8 ਸਤੰਬਰ 1884 ਦੇ 36 ਨੰ. ਅੰਕ ਵਿੱਚ "ਇੱਕ ਛੋਟਾ ਜਿਹਾ ਸੀਨ" (Сценка), ਉੱਪ ਸਿਰਲੇਖ ਤਹਿਤ ਪ੍ਰਕਾਸ਼ਿਤ ਹੋਈ ਸੀ। ਇਸ ਤੇ ਏ. ਚੇਹੋਂਤੇ (А. Чехонте) ਦਸਤਖਤ ਕੀਤੇ ਸਨ। ਇਸ ਨੂੰ (ਬਿਨਾ ਟਾਇਟਲ) ਚੈਖਵ ਦੇ 1886 ਵਿੱਚ ਫੁਟਕਲ ਕਹਾਣੀਆਂ (Пёстрые рассказы) ਨਾਮ ਦੇ ਸੰਗ੍ਰਹਿ ਵਿੱਚ ਸ਼ਾਮਲ ਕੀਤਾ ਗਿਆ ਸੀ, ਜੋ ਸੇਂਟ ਪੀਟਰਸਬਰਗ ਤੋਂ ਪ੍ਰਕਾਸ਼ਿਤ ਹੋਇਆ ਸੀ ਅਤੇ ਇਸ ਕਿਤਾਬ ਦੇ 1891-1899 ਦੌਰਾਨ 2 ਤੋਂ 14 ਐਡੀਸ਼ਨਾਂ ਵਿੱਚ ਇਸ ਨੂੰ ਹੂਬਹੂ ਸ਼ਾਮਲ ਕੀਤਾ ਗਿਆ ਸੀ। ਫਿਰ ਇਸ ਨੂੰ ਚੈਖਵ ਨੇ ਆਪਣੀਆਂ ਸਮੁੱਚੀਆਂ ਲਿਖਤਾਂ ਦੀ ਦੂਜੀ ਜਿਲਦ ਵਿੱਚ ਸ਼ਾਮਲ ਕੀਤਾ ਸੀ।